cyanic-selkie/wikianc huggingface dataset:
Distrikt Jura-Nord vaudois
Gemengen am Diskrikt
L'Abbaye • L'Abergement • Agiez • Arnex-sur-Orbe • Ballaigues • Baulmes • Bavois • Belmont-sur-Yverdon • Bioley-Magnoux • Bofflens • Bonvillars • Bretonnières • Bullet • Chamblon • Champagne • Champvent • Chavannes-le-Chêne • Chavornay • Chêne-Pâquier • Cheseaux-Noréaz • Concise • Corcelles-près-Concise • Corcelles-sur-Chavornay • Cronay • Croy • Cuarny • Démoret • Donneloye • Épendes • Essert-Pittet • Fiez • Fontaines-sur-Grandson • Giez • Grandevent • Grandson • Juriens • Le Chenit • Le Lieu • Les Clées • Lignerolle • Mathod • Mauborget • Molondin • Montagny-près-Yverdon • Montcherand • Mutrux • Novalles • Onnens • Orbe • Orges • Orzens • Pomy • La Praz • Premier • Provence • Rances • Romainmôtier-Envy • Rovray • Sainte-Croix • Sergey • Suchy • Suscévaz • Tévenon • Treycovagnes • Ursins • Valeyres-sous-Montagny • Valeyres-sous-Rances • Valeyres-sous-Ursins • Vallorbe • Vaulion • Villars-Épeney • Vugelles-La Mothe • Vuitebœuf • Yverdon-les-Bains • Yvonand
Bossmen
Bossmen waren e lëtzebuergeschen Duo vun Esch-Uelzecht, deen Hip-Hop op Franséisch gemaach huet.
Geschicht vu Bossmen
D'Membere vu Bossmen waren déi zwéi Bridder Nytt an Alino, déi vu Kinshasa aus dem Kongo jonk als politesch Flüchtlingen op Lëtzebuerg komm sinn. Si hunn 2002 hiren éischte Mixtape Bossmentality erausbruecht. Ufanks hu si nach méi Ragga an Dancehall gemaach a sech spéider ëmmer méi a Richtung Hip-Hop orientéiert.
Bossmen hunn ënner anerem mam bekannte franséische Rapper Youssoupha zesummegeschafft.
Pierre Sergescu
De Pierre (Petre) Sergescu, gebuer de 17. Dezember 1893 zu Drobeta-Turnu Severin a Rumänien a gestuerwen den 21. Dezember 1954 zu Paräis, war e rumänesche Mathematiker a Wëssenschaftshistoriker.
Vun 1925 bis 1943 huet hien d'Analyse mathématique op der Universitéit vu Cluj a Rumänien enseignéiert. Vun 1943 bis 1947 war hie Professer fir Géométrie analytique a Géométrie différentielle, an dono Rekter vun der École polytechnique vu Bukarest. Vun 1929 bis 1948 huet hien d'mathematesch Zäitschrëft Mathematica erausginn. Vun 1950 u war hien den Directeur général vum Instititut universitaire roumain Charles I zu Paräis.
De Pierre Sergescu war vun 1937 u Member vun der Rumänescher Akademie (Academia Română). 1946 huet hie Rumänien verlooss a sech a Frankräich installéiert. Vun 1947 bis 1950 war hie President an dono vun 1950 u Secrétaire perpétuel vun der Académie internationale d'histoire des sciences. Hie war Generalsekretär vun der Union internationale d'histoire des sciences a Member vum Comité international des Unions scientifiques (ICSU). Hie war och Direkter vun der Zäitschrëft Archives internationales d'histoire des sciences.
De Sergescu stoung a Verbindung mam lëtzebuergesche Mathematiker a Physiker Albert Gloden op deem seng Invitatioun hien 1952 zwou Konferenzen zu Lëtzebuerg gehalen huet: déi éischt de 14. Dezember op der Tribün vun der Université catholique populaire iwwer d'wëssenschaftlecht Wierk vum Leonardo da Vinci, déi zweet de 15. Dezember am Kader vun de Sëtzunge vun der Société des naturalistes luxembourgeois (SNL) iwwer den Theema La naissance du calcul infinitésimal.
An der Generalversammlung vun der SNL vum 5. Januar 1953 ass de Pierre Sergescu Éieremember vun der SNL genannt ginn ; e Joer méi spéit huet d'SNL säin Doud missen zur Kenntnes huelen.
Basseux
Basseux ass eng franséisch Gemeng am Departement Pas-de-Calais an der Regioun Hauts-de-France.
Suckel
Eng Suckel ass en Objet fir Puppelcher oder kleng Kanner, deen dozou déngt, hiert Suckelbedierfnes ze befriddegen a se sou ze berouegen (op Englesch heescht se pacifier).
Eng Suckel besteet hautdesdaags generell aus engem Nippel aus Gummi, Plastik oder Silikon, aus engem méi grousse Schëld, dat verhënnert datt den Nippel ofgeschléckt ka ginn, an aus engem Grëff.
Den Nippel vun der Suckel ass och en Element vun der Fläsch déi benotzt gëtt fir d'Kanner kënschtlech ze nieren.
Ëmgangsproochlech gëtt dacks de Mond selwer als Suckel bezeechent.
SeaWiFS
SeaWiFS (Ofkierzung vun Sea-viewing Wide Field-of-view Sensor) ass dat eenzegt wëssenschaftlecht Instrument u Bord vum GeoEye-Satellit Orb-View-2 (och bekannt ënner dem Numm SeaStar). SeaWiFS ass d'Nofolgeexperiment vum Coastal Zone Color Scanner u Bord vum Nimbus 7. D'Instrument gouf den 1. August 1997 mat enger Pegasus-Rakéit an d'Äerdëmlafbunn bruecht an hat den 18. September vum selwechte Joer de wëssenschaftleche Betrib opgeholl. De Projet SeaWiFS gehéiert zum NASA-Programm Earth Observing System.
D'Aufgab vum Instrument besteet doran, Donnéeën iwwer d'biooptesch Eegenschafte vun den Ozeanen ze sammelen. Kaum siichtbar Ënnerscheeder an der Faarf vun den Ozeane weisen op verschidden Aarten a Konzentratioune vu Phytoplankton hin.
De Sensor zeechent Bilddaten a follgende Wellelängten op:
Nike
Nike ass:
Nike resp. NIKE steet als Ofkierzung fir:
Vk.com
vk.com, d'VK, bis 2012 VKontakte (ВКонтакте - A Verbindung/Kontakt), ass en online Kontaktnetzwierk, dat besonnesch a Russland, bei der russeschsproocheger Diaspora an a verschiddene fréiere Sowjetrepublike populär ass. D'VK gläicht an Design a Funktionalitéit dem US-Rival Facebook, mä offréiert méi intuitiv Navigatiounsmenüer, an d'Integratioun vun der Torrent Filesharing Technologie erlaabt d'Eropluede vu méi grousse Fichieren.
D'Netzwierk gouf offiziell am Oktober 2006 vun de Bridder Pawel an Nikolai Durow lancéiert a louch 2010 mat iwwer 100 Millioune registréierte Benotzer op der fënnefter Plaz vun de meeschtbesichten Internetsäiten a Russland.
Am Januar 2009 huet de Site fir d'éischt Kéier méi Visiteure verzeechent wéi säin Haaptkonkurrent a Russland, Odnoklassniki. Anescht wéi déi leschtgenannte Säit riicht VK sech un e liicht méi jugendlecht Publikum, huet en Interface deen a 67 Sproochen iwwersat ass, a bitt d'Méiglechkeet nieft Audio– och Videodateien eropzelueden.
D'LLC V Kontakte gouf den 19. Januar 2007 gegrënnt mat als Associéen dem Wjatscheslaw Mirilaschwili (60 %), dem Pawel Durow (20 %), dem Michail Mirilaschwili (10 %) an dem Lew Lewijew (10 %). An der Tëschenzäit gëtt d'Gesellschaft zu 100 % vun der BVI-Offshore-Firma Doraview Limited gehalen, där hir Aktionärslëscht net ëffentlech ass, mä vun där duerch eng Ausso vun der Mail.Ru Group, déi och un Odnoklassniki bedeelegt ass, gewosst ass datt si 39,9 % vun den Aktië besëtzt, , a JP Morgan mengt ze wëssen, datt 12% beim Pawel Durow, 8% beim Lew Lewijew a 40% bei der Famill Mirilaschwili verbliwwe wieren. Am Abrëll 2013 huet United Capital Partners 48% vun de VK-Aktie vum Lew Lewijew an der Famill Mirilaschwili fir zesummen 1,12 Milliarden US-Dollar kaaft. 2014 huet de Grënner Pawel Durow seng 12% un den Iwan Tawrin verkaaft, Generaldirekter vum russesche Mobilfunkprovider MegaFon, soudatt elo 52% an den Hänn vun Alischer Usmanow a Konsorten vu mail.ru an 48% beim Ilja Schtscherbowitsch vu UCP sinn.
Nicolas Kohl
Den Nicolas Kohl, gebuer den 31. Januar 1921 a gestuerwen den 21. September 2020 an der Stad Lëtzebuerg, war e lëtzebuergesche Staatsbeamten an Amateur-Archeolog.
Den Nicolas Kohl war Grënnungsmember vun der Association des cadres fonctionnaires de l'Administration gouvernementale. Hie war Conseiller-Chef vun der Division du personnel retraité vun der Administration du personnel de l'État.
Zesummen mam Georges Faber († 2000) war hien den Initiator vun der Raschpëtzer-Fuerschung. Hien ass den Auteur vun enger ganzer Rei vu Publikatiounen zu deem Sujet. Donieft war hien och President vum Syndicat d'Initiative vu Walfer.
Messer
E Messer ass e Geschier, mat deem ee schneide kann an dat een am Grapp hale ka fir ze schaffen. Et besteet aus enger Limecht oder Kléng dacks einfach Schneid genannt an engem Grëff. D'Messer zielt zum wichtegste Geschier an zu de Kultsymboler, Ritual- an Handwierksgéigestänn vum Mënsch. Seng ursprénglech Funktioun war reng funktionell, als Schaffgeschier, Haushaltsgéigestand a Waff, mä et huet sech am Laf vun der Zäit zousätzlech als Dekoratiouns- a Konschtgéigestand a souguer als Tauschobjet entwéckelt. Zënter dem 18. Joerhonnert ass d'Messer och e wichtegen Deel vum Iessgeschier.
D'Messer ass ee vun de wéinege Géigestänn, déi weltwäit an alle Kulture vum Mënsch virkommen.
Leivi
Leivi ass eng Uertschaft a Gemeng an Italien an der Provënz Genua.
Deidre Du Bois
Si huet op der Université Panthéon/Assas Paris II Droit studéiert, an dëse Studium 1995 mat zwou Maîtrisen ofgeschloss. 1996 gouf si Member vum Barreau a gouf am Affekotebüro Dupong & Lecuit engagéiert. Zanter 2001 ass si Partnerin am Affekotecabinet Dupong, Krieps, Du Bois & Dias Videira. Si ass op Familljen- a Jugendrecht spezialiséiert.
Den 30. November 2019 gouf si als Conseillère am Staatsrot nominéiert.
Si ass bestuet a Mamm vun zwee Kanner.
GeoEye
GeoEye ass den Numm vun der weltgréisster Entreprise fir Satellittefotoen an d'Bereetstelle vun Date fir Geoinformatiounssystemer. Hire Sëtz ass zu Dulles am US-Bundesstaat Virginia a gouf am Januar 2006 nom Iwwerhuele vum Space Imaging duerch d'Orbimage Holdings Inc gegrënnt. Mat senge ronn 300 Mataarbechter erreecht se nom Zesummeschloss en Ëmsaz vu méi wéi 200 Milliounen US-Dollar.
Alain Decaux
Den Alain Decaux, gebuer den 23. Juli 1925 zu Lille, a gestuerwen de 27. Mäerz 2016 zu Paräis, war e franséischen Historiker a Radio- an Televisiounsmoderateur. Hien ass bekannt fir seng bal 50 Joer laang Presenz an de franséische Medien, wou en Emissiounen iwwer Geschichtstheme moderéiert huet (La Tribune de l'Histoire vun 1955 bis 1997 bis am Radio oder Alain Decaux raconte an dono Alain Decaux face a l'Histoire vun 1969 bis 1988 op der Tele), dacks zesumme mam André Castelot, ma och mam Jean Tulard an dem Marcel Jullian.
De 15. Februar 1979 gouf den Alain Decaux zum Member vun der Académie française gewielt.
Canton de Sainte-Fortunade
De Canton de Sainte-Fortunade ass eng franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine.
Den Haaptuert ass Sainte-Fortunade.
Trapp (Geologie)
Trapp ass eng al skandinavesch (schweedesch trappa fir "Trap" ) Bezeechnung fir trapenaarteg Formatiounen aus Flutbasalt (oder anerem Eruptivgestengs, wéi Diabas oder Melaphyr), déi sech iwwer zum Deel gewalteg Flächen erstrecken. Et handelt sech dobäi ëm vill iwwerenee gelagert deckenaarteg Formatiounen, déi dacks duerch terrestresch Sedimenter vunenee getrennt ginn.
Trappdecken entstinn duerch d'Erstarre vun dënnflësseger Lava, déi aus déiwe Rëss, déi nieftenee leien, aus dem Ënnergrond austrëtt. Déi méi oder manner flaach Verbreedungsfläche vun der ofgekillter Lava, déi sou entstane sinn an déi gär e puer dausend Meter Mächtegkeet erreeche kënnen, ginn als Lavaplateauen, Trappdecken, Plateaubasalt oder Flutbasalt bezeechent.
Bekannt Beispiller sinn den Dekkan-Trapp an Indien, de Sibireschen Trapp a Russland an den Emeishan-Trapp am südleche China.
Rue Jean-François-Boch
D'Rue Jean-François-Boch ass eng Strooss am Quartier Rollengergronn vun der Gemeng Lëtzebuerg.
Si huet hiren Ufank am ieweschten Deel vun der Rue de Rollingergrund (N12), eng ronn 70 m vun der Stäreplaz ewech. Vun do leeft se mat zwou Haiserzeilen vun der Rue de Rollingergrund getrennt, praktesch parallell mat där, bis op d'Kräizung mam Knäppchen, fir do nees drop ze stoussen.
D'Strooss gouf nom Jean-François Boch genannt, engem Industriellen a Politiker.
Kuelegrouwen an der Campine
Am 20. Joerhonnert gouf et siwe Kuelegrouwen an der belscher Provënz Limburg. Et ware Grouwen an deene Steekuele gefërdert goufen a se hu sech iwwer der de sougenannte Steekuelebaseng vun der Campine verdeelt.
Et ware follgend Grouwen:
Se waren ëmmer mat zwéi Loftschächt ekipéiert, wouvun an deem engen déi verbraucht Loft mat staarke Ventilatoren erausgezunn gouf, an an deem anere frësch Loft erageblose gouf.
D'Fërderschächt fir d'Kuel erauszetransportéiere ware wéinst de groussen Déifte mam Koepesystem ekipéiert, e System dee sech wéi bei enger Seelbunn praktesch vum selwen am Gläichgewiicht gehalen huet, a bei deem d'stole Seel iwwer eng Dreifscheif gelaf ass.
Barly (Pas-de-Calais)
Barly ass eng franséisch Gemeng am Departement Pas-de-Calais an der Regioun Hauts-de-France.
Forschett
Eng Forschett ass eng kleng Gafel mat meeschtens dräi oder véier Zénken, déi an der moderner westlecher Zivilisatioun als Iessgeschier benotzt gëtt. Se gëtt an der Hand gehalen an hëlleft, net-flëssegt preparéiert Iessen opzehiewen an an de Mond ze féieren. Se kann och beim Kachen oder beim Preparéiere vum Iessen agesat ginn, fir Liewensmëttel festzehalen oder ze zerdrécken. Meeschtens si se da méi grouss wéi d'Forschett déi zum nomalen Ieesgeschier gehéiert.
Forschette si meescht aus Metall, fréier dacks versëlwert an hautdesdaags meescht aus Inox wéi z. B. Cromargan, kënnen awer och jee no Gebrauch aus Plastik oder Holz sinn.
Bourscheid (Moselle)
Bourscheid ass eng franséisch Uertschaft a Gemeng an der Regioun Grand Est am Departement Moselle.
Elektromagnéit
En Elektromagnéit ass eng Spull, duerch déi elektresche Stroum fléisst a bei där déi magnéitesch Wierkung dovu staamt, datt no dobäi e Magnéitfeld produzéiert gëtt.
Bannent der Spull ass dat Feld gréisstendeels homogeen.
Vera (Familljennumm)
Vera ass de Familljennumm vun ë. a. dëse Persounen:
Lëscht vun den nationale Monumenter an der Gemeng Bous-Waldbriedemes
An dëser Lëscht vun den nationale Monumenter an der Gemeng Bous-Waldbriedemes sinn all national Monumenter opgezielt, déi an der lëtzebuergescher Gemeng Bous-Waldbriedemes ze fanne sinn (Stand: ).
Waldbriedemes
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Verkéiersverbuetsschëld
E Verkéiersverbuetsschëld ass eng Vertikal Signalisatioun, déi e Verbuet oder eng Restriktioun uweist.
Zu Lëtzebuerg ass et bal ëmmer e Rondel mat engem roude Bord a bannendran engem schwaarze Piktogramm op wäissem Fong.
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 festgehale gouf, an duerno e puermol geännert gouf, sinn d'Verbuetsschëlter am Kapitel V Voie publique, an der Sektioun IV De la signalisation routière am Artikel 107, ënner der Rubrik ''III. Signaux d'interdiction et de restriction'' follgendermoosse beschriwwen:
Technesch Donnéeën
D'Verkéiersverbuetsschëlter si gemenkerhand Rondele mat engem roude Bord, den Hannergrond ass wäiss an d'Symboler oder d'Opschrëfte si schwaarz. Op de variabele Verkéiersschëlter kënnen d'Symboler oder d'Opschrëfte hell op däischterem Hannergrond sinn, absënns wann et technesch néideg ass oder fir datt ee se besser liese kann.
Marie NDiaye
D'Marie NDiaye, gebuer de 4. Juni 1967 zu Pithiviers am Loiret, ass eng franséisch Schrëftstellerin.
Verkéiersverbuetsschëld
Technesch Donnéeën
Nieft verschiddenen Ausnamen, muss den Duerchmiesser vun de Verkéiersverbuetsschëlter an den Uertschaften op d'mannst 500 mm sinn, baussent den Uertschaften op d'mannst 700 mm an op den Autobunnen op d'mannst 900 mm.
Marie NDiaye
Si ass d'Meedche vun engem senegaleesesche Papp an enger franséischer Mamm an huet 2009 de Prix Goncourt fir hire Roman Trois Femmes puissantes kritt.
Verkéiersverbuetsschëld
Opstelle vun de Schëlter
Gemenkerhand ginn d'Schëlter op der rietser Säit a der Fuerrichtung a baussent der Fuerbunn opgeriicht. D'Schëlter C, 17a, C, 17b, C, 17c an C, 17d kënnen um Revers vun de Verbuetsschëlter ugemaacht sinn, déi fir den Trafic an der anerer Géigerichtung bestëmmt ass.
D'Verkéierswarnschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt. Am Kader vun engem Schantjen, ass deen, deen de Schantjen organiséiert, responsabel fir d'Verkéierswarnschëlter opzestellen.
Avenue Gaston-Diderich
D'Avenue Gaston Diderich ass eng Strooss um Belair an der Stad Lëtzebuerg. Se fänkt beim Boulevard Grande-Duchesse Charlotte un a verleeft dann a Richtung Weste bis bei de Märeler Kierfecht an der Rue des Aubépines.
D'Strooss déi 1913 nach Dauwelterwee geheescht huet, gouf méi spéit d'Rue Belair a schlussendlech 1947 nom fréiere Stater Buergermeeschter Gaston Diderich benannt, deen dat Joer virdru gestuerwe war. Ënner der däitscher Besatzung (1940 - 1944) huet se „Prinz Eugenstraße” geheescht.
Am westlechen Deel vun der Avenue, do wou d'Strooss vis-à-vis vun der Rue d'Oradour e liichte Bou mécht, stoung fréier am Feld de Gaalge vun der Stad. Dorop zeréckzeféieren ass de Flouernumm Gaalgebierg deen haut nach op der Kadasterkaart agedroen ass.
D'Haiser op Nummer 42-44 a 50A goufen den 21.9.2007, resp. de 26. 1.2015, op den Zousazinventaire vun de klasséierte Monumenter agedroen.
Gebaier
Laanscht d'Avenue leien ë. a. dës Gebaier:
NGC 1893
Den NGC 1893 ass en Oppene Stärekoup mat Emissiounsniwwel (deen d'Bezeechnung IC 410 huet). Hie läit am Stärebild Auriga um nërdleche Stärenhimmel. Hien huet eng Wénkelgréisst vun 11' an eng visuell Magnitude vu +7,5 mag. De Stärekoup läit ronn 11.000 Liichtjoer vum Sonnesystem ewech, säin Alter gëtt op 4-6 Millioune Joer geschat.
Den Objet gouf den 22. Januar 1827 vum Astronom John Herschel entdeckt.
Fändel vun der Ukrain
De Fändel vun der Ukrain besteet aus zwou horizontale Sträifen an de Faarwe blo a giel.
Zanter 2005 gëtt den 23. August an der Ukrain den Dag vum Fändel vun der Ukrain gefeiert.
Nytt
Den Nytt oder Nyttman, eigentlech Tony B. Imana-Bitegets, gebuer den 30. Juni 1982 zu Washington D.C., ass e Rapper a Schauspiller vu Lëtzebuerg mat kongoleeseschen Originnen. Hie rapt op Franséisch an ass Member vu Bossmen.
Carrière
Den Tony Bitegets ass 1993 an Europa komm an huet 1999 seng éischt Apparitiounen op Mixtapë vun DJen zu Lëtzebuerg, an der Belsch an a Frankräich gemaach. 2002 huet hien du mat sengem Brudder Alino d'Grupp Bossmen gegrënnt. Ufanks hu si nach méi Ragga an Dancehall gemaach a sech spéider ëmmer méi a Richtung Hip-Hop orientéiert.
2008 huet den Nytt säi Soloalbum Weed & Flow erausbruecht, 2012 den Album Marginal.
Den Nytt huet zënter 2018 eng Rei Singele verëffentlecht, dorënner J'ai pas ton temps (2018), Keloké (2019), Niata (2019), an Africa (2020), an och eng franséisch Versioun vum Burna Boy sengem Hit On the Low (2019).
Als Schauspiller ass hien am Adolf El Assal senge Filmer Reste bien, mec! (2009) a Les fameux gars (2012) ze gesinn.
Portmanteau-Wuert
E Port[e]manteau-Wuert, am franséische mot-valise genannt, ass e Konschtwuert, dat aus op d'mannst zwee Wierder entstanen ass, déi morphologesch uneneenhänken a sech zum Deel iwwerschneiden, an déi sou zu engem neie Begrëff verschmolt zinn. Si gläichen deemno engem Kompositum, ma sinn, anescht wéi dat, keng zwee Eenzelwierder méi.
De Begrëff kënnt aus dem Lewis Carroll senger Erzielung Through the Looking-Glass, and What Alice Found There (1871) hier, an där den Humpty Dumpty der Titelheldin Alice déi glunge Wierder aus dem Gedicht Jabberwocky explizéiert:  Se wiere wéi Walissen: zwou Bedeitungen an ee Wuert gepaakt. De Begrëff fir Waliss, deen de Carroll gebraucht huet, war portmanteau (vum franséische Wuert porte-manteau, dat deemools e "Kleedersak" bezeechent huet; eréischt méi spéit krut et seng haiteg Bedeitung vu Kleederstänner oder -ophänk.)
Beispiller
Bekannte Beispiller fir Portmanteau-Wierder sinn:
Bailleulval
Bailleulval ass eng franséisch Gemeng am Departement Pas-de-Calais an der Regioun Hauts-de-France.
Schëld C, 1a
Originaltext aus dem Code de la route:
''1. Accès interdit - Le signal C, 1a indique l'interdiction d'accès aux conducteurs de véhicules et d'animaux, auxquels la voie publique est uniquement accessible par la direction opposée. Dans des cas exceptionnels, il peut être dérogé à cette prescription par un panneau additionnel renseignant les véhicules auxquels cette interdiction ne s’applique pas .''
Bemierkungen
Wann een dëst Verbuetsschëld net respektéiert, riskéiert een e Pretekoll vun 145 Euro an de Verloscht vun 2 Punkte vum Punkteführerschäin.
Avenue Michel-Majerus
D'Avenue Michel-Majerus ass eng Strooss um Belval an der Gemeng Suessem, am Quartier Belval-Süd. Si ass d'Haaptachs vun deem Quartier a fänkt um Ufank vum Park Belval un, fir dann eng 450 Meter an nordwestlech Richtung ze goen, an dann um Wupp an der Poststrooss zu Bieles erauszekommen. De Quartier laanscht a ronderëm d'Strooss ass nach am Gaang, gebaut ze ginn (Stand 2022).
Den Numm erënnert un den Escher Kënschtler Michel Majerus (1967-2002).
Pläng, déi 2020 virgestallt goufen, gesi vir, dass bannent enger gudder Dose Joren déi nei Tramslinn Cloche d'or - Stadhaus Bieles heiriwwer fuere soll,.
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf.
De Gemengerot vu Suessem huet decidéiert, all Stroossen zu Belval-Süd no Kënschtler ze nennen.
Nico Langehegermann
Den Nico Langehegermann, gebuer de 24. Mee 1946 zu Lëtzebuerg ass e lëtzebuergesche Vëlossportler, Sculpteur a Moler.
Hien huet an der Handwierkerschoul zu Lëtzebuerg studéiert. Duerno huet hie sech a sengem Handwierk op d'Beschrëften an op d'Dekoréiere vun Autoe spezialiséiert. Spéider huet hie seng berufflech Erfarungen a seng Konscht abruecht.
Hien hat Ausstellunge vu senger Wierker ënner anerem zu Paräis, Innsbruck, Graz a Lëtzebuerg.
Den Nico Langehegermann ass de Koseng vum Val Langehegermann.
Rantanplan
De Rantanplan ass en Hond, deen an der Comics-Serie Lucky Luke méi dacks virkënnt. En hat säin éischten Optrëtt am Album Sur la piste des Dalton. Et handelt sech ëm eng Parodie op de Filmhond Rintintin.
De Rantanplan zeechent sech doduerch aus, datt en ausseruerdentlech domm ass, mä duerch seng Dommheet paradoxerweis dacks deenen anere Personnagen aus der Bande-dessinée hëlleft. Hien ass am Fong e Prisongswuechthond, mä ass ze vill dermat beschäftegt, u Friessen a Schlofen ze denken, sou datt en total a senger Fonctioun verseet. Seng Gedanken, ee méi absurd oder topech wéi deen aneren, kann de Lieser a Gedankeblosen appréciéieren. E Running Gag besteet doranner, datt e probéiert, engem op den Aarm ze sprangen, mee sech ëmmer nees an der Distanz verschätzt.
Tëscht 1987 an 2011 war de Rantanplan den "Held" vun eegene Geschichten: 10 "Aventuren", an 10 Sammlunge vu witzegen Episoden.
Gregg Palmer
De Gregg Palmer, gebuer als Palmer Lee de 25. Januar 1927 zu San Francisco a gestuerwen den 31. Oktober 2015 zu Encino a Kalifornien, war en US-amerikanesche Schauspiller.
De Gregg Palmer war an iwwer 160 Kinos- an TV-Filmer ze gesinn an huet a Filmer vu bedeitende Regisseure wéi Joseph Losey, Budd Boetticher, Douglas Sirk, Don Siegel an Howard Hawks eng Roll iwwerholl.
Oskar Homolka
Den Oskar Homolka, gebuer den 12. August 1898 zu Wien a gestuerwen den 28. Januar 1978 zu Tunbridge Wells, Kent, war en éisträichesch-US-amerikanesche Schauspiller.
Vun 1926 u war den Oskar Homolka a villen däitsche Filmer ze gesinn. Am Joer 1934 huet hien Nazidäitschland verlooss an ass an d'USA emigréiert.
Bedeitend Filmer an deenen hie matgespillt huet, sinn an de Joren 1936 Sabotage vum Alfred Hitchcock, 1955 The Seven Year Itch vum Billy Wilder, an 1956 War and Peace vum King Vidor.
Areler Strooss (Stad Lëtzebuerg)
D'Route d'Arlon oder Areler Strooss ass eng Strooss am Quartier Belair vun der Gemeng Lëtzebuerg.
Si geet, als Verlängerung vun der Avenue Émile-Reuter, vun der Stäreplaz riicht aus a westlecher Richtung bis op d'Grenz vum Gemengenterritoire, wou s'ënnert dem selwechten Numm an der Gemeng Stroossen virugeet.
D'Nationalstrooss 6 geet an hirer ganzer Längt driwwer.
D'Strooss gouf no der Stad Arel genannt, wuer se hiféiert.
Leonardo Bonucci
De Leonardo "Leo" Bonucci, gebuer den 1. Mee 1987 zu Viterbo, ass en italieenesche Foussballspiller op der Verdeedeger-Positioun.
Hien huet a senger Profiscarrière nëmmen an Italie gespillt. Zanter 2017 spillt hie fir den A.C. Mailand.
Zanter 2010 spillt de Bonucci och an der italieenescher Foussballnationalekipp,.
The Mirror Crack'd (Film 1980)
The Mirror Crack'd ass e brittesche Kriminalfilm vum Guy Hamilton aus dem Joer 1980 no de Personnage vun der Agatha Christie.
Ëm wat geet et am Film?
An engem klengen engleschen Duerf schafft eng Filmequipe un engem neie Kinosfilm. Eng Fra aus dem Duerf gëtt am Haus an deem d'Haaptactrice vum Film wunnt, dout opfonnt. E Fall fir d'Miss Marple…
Berlencourt-le-Cauroy
Berlencourt-le-Cauroy ass eng franséisch Gemeng am Departement Pas-de-Calais an der Regioun Hauts-de-France.
Fléville-devant-Nancy
Fléville-devant-Nancy ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Nike (Rakéit)
Nike war en US-amerikanesche Fluchofwierrakéiteprogramm (SAM-N-25 – Bezeechnung bis 1962; MIM-14/14A/14B – Bezeechnung vun 1962 un), déi an der Ufanksvariant MIM-3 Nike Ajax a spéider an der verbesserter Variant Nike Hercules iwwer vill Joren d'Réckkräiz vun der US-amerikanescher Loftverdeedegung duergestallt huet. Si bestoung aus enger Startstuf mat engem Nike-Feststoffrakéitemotor (véierfach gebëndelt bei der Nike Hercules) an enger mat Flëssegdreifstoff ugedriwwener Zweetstuf (nëmmen NIKE Ajax; NIKE Hercules hat als zweet Stuf e Feststoffdreifwierk). An der Variant Nike Zeus gouf si och am éischten US-amerikanesche Rakéitenofwiersystem gebraucht.
Sprengkapp: konventionell (BHE, BLE) (M17 high-explosive blast-fragmentation) oder nuklear (BXS, BXL) (W-31 nuclear (2 kT, 40 kT)). Déi konventionell Sprengkäpp hunn eng Metallsplitterwollek ausgeléist, déi feindlech Fligere beschiedegen an zum Ofstuerz brénge sollten.
D'Nike als Héichtefuerschungsrakéit
Déi éischt Stuf vun der Nike Ajax gouf an de follgende Versiounen och als Héichtefuerschungsrakéiten agesat. Ausserdeem gouf si och als Zweet- an Drëttstuf a villen Héichtefuerschungsrakéiten agesat. Fir den ziville Gebrauch gouf d'Nike wéinst hirer klenger maximaler Héicht meeschtens a Verbindung mat enger Uewerstuf zum Beispill a Form vun der Nike Apache oder der Nike Cajun gebraucht.
Sozial Beweegungen zu Lëtzebuerg
D'Sozial Beweegungen zu Lëtzebuerg regruppéieren all d'Beweegungen déi probéiert hunn/erméiglecht hunn, gesellschaftlech Verbesserungen erbäizeféieren oder politesch Decisiounen z'änneren oder op d'Kopp ze werfen.
Definitioun vun de soziale Beweegungen
Ënner soziale Beweegunge versteet een an der Reegel Netzwierker aus villfältegen Gruppe mat politeschen Ziler. Sozial Beweegunge sinn op e gemeinsaamt Reformzil ausgeriicht oder op d'Opginn vun enger bestëmmter Politik. Se setzen op en temporäert Engagement an agéieren an der Ëffentlechkeet duerch Versammlungen, Demonstratiounen, Ritualer an Symboler. Se riichte sech an der Reegel un Regierung oder eng politesch Partei an agéieren lokal wéi och national, respektiv transnational. Sozial Beweegunge sinn keng eemoleg Demonstratioun, mä se halen iwwert e méi groussen Zäitraum. Dësen Artikel beschäftegt sech mat de soziale Beweegungen zu Lëtzebuerg vun 1945 bis haut.
Aarbechterbeweegung zu Lëtzebuerg
Fir en bessert Verständnis vun den sozialen Entwécklungen no 1945 muss een als éischt en Abléck ginn an den Ufank vun den soziale Beweegungen zu Lëtzebuerg. Mam Ufank menge mer virun allem d`Aarbechterbeweegung zu Lëtzebuerg. Eng Aarbechterbeweegung ass zu Lëtzebuerg am Vergläich zu aneren Länner relativ spéit enstaanen. Dëst ass domat ze erklären, datt déi schlechtst bezuelt Aarbechten an der Siderurgie zu Lëtzebuerg vun auslänneschen Aarbechter, virun allem Italieener gemaach goufen déi niddreg Léin akzeptéiert hunn. Am September 1916 goufen déi éischt Gewerkschafte gegrënnt, den „Luxemburger Berg- und Hüttenarbeiterverband“ (LBHAV) zu Esch an den „Luxemburger Metallarbeiterverband“ (LMAV). De Massestreik, deen den 30.Mäi 1917 géint den Verfall vun der Kafkraaft a fir eng Unerkennung vun de Gewerkschaften organiséiert gouf hat keen Uklang beim däitsche Patronat. Och wann dëse Streik keen Erfolleg hat, goufe weiderhi Manifestatiounen organiséiert. Den Historiker Denis Scuto zielt tëscht Mäerz 1919 a Januar 1921 net manner wei 29 Aarbechtstoppen. Duerch weider Onrouen koum et zu enger Neistrukturéierung vun der Lëtzebuerger Gewerkschaftszeen. Déi zwou Stolaarbechtergewerkschaften hu sech am Joer 1920 zum „Luxemburger Berg- und Metallindustriearbeiterverband“ (LBMIAV) zesummegeschloss. Den 2. Januar 1921 huet déi kommunistesch Partei sech vun der Aarbechterpartei getrennt an hir eege Gewerkschaft (FLA) gegrënnt. Den 23. Januar gouf de Lëtzebuerger Chrëschtleche Gewerkschaftsbond vu kathouleschen Aarbechter (LCGB) gegrënnt. Vun do un ass Lëtzebuerger Gewerkschaftszeen ideologesch getrennt.
D'Schmelze waren déi éischt Plazen am Land, wou Aarbechter sech zesummefonnt hunn, fir sozial Beweegungen ze grënnen.
Gewerkschaften an der direkter Nokrichszäit
Wéi an aneren europäesche Länner kann een d'Liewensgefill an der direkter Nokrichszäit zu Lëtzebuerg mat enger gewësser Apathie charakteriséieren. De Manktem vu Liewensmëttel a Réistoffer huet dofir gesuergt datt d'Solidaritéit an der Gesellschaft op d'Prouf gestallt gouf a vill Leit hu sech aus den zivilgesellschaftlechen Organisatiounen zeréckgezunn. Fir sozial Beweegungen war et also eng schwéier Situatioun, mä gläichzäiteg eng Méiglechkeet fir en neien Ufank. D'Aarbechterbeweegung an der Nokrichszäit war virun allem duerch Exiljore vun héije Membere wärend dem Krich markéiert. Nenneswäert ass dobäi de Pierre Krier dee virum Krich als éischte Gewerkschaftler Aarbechtsminister war an als Chef vum Lëtzebuerger Aarbechter- Verband (LAV) och an der direkter Nokrichszäit um polliteschen a soziale Plang eng zentral Roll hat. Hien huet d'Fusioun vun der neutraler Gewerkschaft mat dem Luxemburger Metallarbeiter-Verband preparéiert an en huet zesumme mat sengem Frënd Nicolas Biever déi nei Gewerkschaft déi aus där Fusioun ervirgaangen ass: Berg- und Metallindustriearbeiter Verband geplangt. Den LAV war nom Krich aus dem LBMIAV ervirgaange. Wat d'Aarbechterbeweegung ubelaangt war de Plang vun enger Eenheetsgewerkschaft nom Krich net vu laanger Dauer. Aus dem chrëschtleche Milieu goung de Wonsch ervir datt et weiderhin eng chrëschtlech Gewerkschaft gëtt an Verhandlunge fir eng Eenheetsgewerkschaft tëscht der LAV an der FLA goufen am August 1945 ofgebrach. Déi zwou gréisst Gewerkschaften waren also den LAV an den LCGB.
Glanzzäit vun de Gewerkschaften an den 1950er an 1960er Joren
An den 1950er Joren ass Entwécklung vun de Gewerkschaften enk mat der Entwécklung an der Stol an an Eisenindustrie, wéi och dem Biergbau verknëppt. Dëse Beräich war am Joer 1952 fir 55% vun der Produktioun an 43% vum PIB verantwortlech. Dobäi waren 25% vun der Bevëlkerung an dësem Secteur aktiv. Déi Zuelen erklären also den héijen Liewensniveau ufangs de fofzeger Joren. Och den Afloss vun den Gewerkschaften an der Politik kann een erkennen, sou war den President vum LAV Nic Biewer vun 1951-1959 Aarbechtsminister. Den wirtschaftleche Fortschrëtt an de 50er Joren ass duerch Zesummenaarbecht tëscht den Gewerkschaften, dem Patronat an der Regierung ze erklären. Et ass een vun der Logik ausgaange, datt et bei der sozialer Konfrontatioun näischt ze gewannen gouf. Trotz der enker Zesummenaarbecht tëscht den Gewerkschaften, dem Patronat an dem Staat blouwe Streikbeweegungen awer net aus. Sou koum et zum Beispill de 4. Februar 1953 zu enger "Grève d'avertissement" an der Stol- an Eisenindustrie vu 24 Stonnen oder zu engem Streik vun de Mineuren tëscht dem 18. an 25. Abrëll 1955. D'Fofzeger Joren kann een awer duerchaus als gëllenen Zäitalter vun der Aarbechterbeweegung charakteriséieren.
An den siechzeger Jore kann een dann eng "tertiairisation" an der lëtzebuerger Gesellschaft erkennen.D'Landwirtschaft, wéi och d'Industrie verléieren u Bedeitung, an Servicer gewannen u Bedeitung. Dës Entwécklung, déi an den siwwenzeger Jore weider verstäerkt gëtt erkennt een schonn an den siechzeger Joren. D'Zuel vun de Fonctionnairen ass am Joer 1960 op 33.500 geklommen, wärend s'am Joer 1907 nach bei 5.500 louch. Dës Entwécklunge spigele sech och an der Gewerkschaftswelt erëm, wou 1967 "Confédération générale de la fonction publique" (CGFP) gegrënnt gouf.
Tëscht den 1950er a spéiden 1960er Jore kann een also duerchaus vun enger gëllener Zäit fir d'Lëtzebuerger Gewerkschafte schwätzen. D'Gewerkschaften haten eng wichteg politesch Roll zu Lëtzebuerg wat een um Beispill geséit, datt wichteg Gewerkschaftler eng Ministeschplaz haten. Duerch lëtzebuergesch Press, gréisser Streikbeweegungen an ëffentlech Manifestatiounen, wéi den 1. Mee ware si en Deel vum kulturellen a soziale Liewen. D'Method vum Streik war an de fofzeger an siechzeger Joren deen Sozialkonflikt, deen an der Ëffentlechkeet am meeschten Uklang hat. Dobäi muss een awer ervirhiewen, datt den Erfolleg vun den Gewerkschaften virun allem och duerch den ekonomeschen Opschwong ze erklären ass. Hie Erfolleger, wéi Steigerung vun den Léin an Reduktioun vun der Aarbechtszäit wieren ouni den wirtschaftlechen Opschwong net méiglech gewiescht. En weideren Grond fir den Succès vun den Gewerkschaften war Skepsis vun der Populatioun géigeniwwer dem "capitalisme de marché" deen an der Tëschekrichszäit gescheitert ass. Déi nei "économie mixte" déi vun den Gewerkschaften, wéi och dem Patronat an dem Staat propagéiert ginn ass sollt sech als méi effektiv erausstellen. ,
Nei sozial Beweegunge vun de spéiden 1960er bis zu den 1980er Joren
An den spéiden 1960er Joren sinn nei sozial Beweegungen an den Zentrum vun der Ëffentlechkeet geréckt, déi virdrun nach net existéiert hunn oder net richteg wouer geholl goufen. Dozou gehéiert Studentenbeweegung Enn vun den siechzeger Joren. Aner Beweegungen waren an den 1970er Joren d'Ëmweltbeweegung, bezéiungsweis d'Antiatomkraftbeweegung a Fraebeweegung. Am ëstlechen Deel vun Europa waren et Dissidentenbeweegungen.
Studentenbeweegung
A vill westeuropäesche Länner war d'Liewen an den 1960er Jore vum "american way of life" beaflosst. Enn vun den sechzeger Joren gouf des Liewensastellung vun enger Studente-Protestbeweegung a Fro gestalt. D'Studentebeweegung huet duerch den Auslandsstudium vun de meeschte Lëtzebuerger Studenten och Lëtzebuerg erreecht. Protester hu sech u verschidde politesch Evenementer, wéi den Vietnamkrich vun den USA, den Amarsch vun den sowjeteschen Truppen zu Prag, den Ëmstuerz vun der Regierung am Chile oder dem diktatoresche Regime vum Franco a Spuenie geriicht. Well et zu Lëtzebuerg keng eenheetlech Studenteschaft gouf, waren d'Protester méi roueg wéi an aneren europäesche Länner. D'Protester vun 1971, deene sech och Lëtzebuerger Studenten ugeschloss hunn, hunn zu enger Reform iwwer d'Unerkennung vum auslänneschen Universitéitsdiplom gefouert.
Fraebeweegung
D'Politiséiere vun der Fra am Kontext vun 1968 hat och seng Repercussiounen op Lëtzebuerg an huet zu Grënnung vun enger eegestänneger Fraebeweegung gefouert, dem „Mouvement de libération des femmes" (MLF).Schwätz een vun der Grënnung vum „MLF“, sou begéint een ëmmer erëm den Numm vun der Kënschtlerin Berthe Lutgen déi als Grënnerin vun der Beweegung ka bezeechent ginn. Et war de 14. Dezember 1971, wéi sech 16 Fraen an engem Hotel an der Staat getraff haten vir iwwer déi juristesch, sexuell an onekonomesch Ënnerdréckung vun der Fra ze diskutéieren an doropshin den „MLF“ ze grënnen. Am Februar 1972 koum et zu enger éischter Programmdiskussioun an zur Wiel vum éischte Kommitee vum „MFL". Et kann een soen, datt des néi Fraebeweegung am Kontext vun der genereller Opbrochstëmmung, déi mam „Mäi 68" associéiert gëtt, entstanen ass. Zwee Haapttheme vum MLF waren eng Reform vun de Gesetzer vum Bestietnes, souwéi de Kampf fir d'Entkriminaliséiere vun der Ofdreiwung, wat och zu enger grousser Debatt am Grand-Duché gefouert huet. An deem Zesummenhank koum et den 30. Mee zu enger grousser Protestaktioun virun der Chamber. Haut gëtt d'Archiv vum "MLF" vum Fraeninformatiouns- an Dokumentatiounszenter CID-femmes verwalt. Et kann ee soen, datt den MLF am CID-femmes opgaangen ass, deen huet den 8. Mäerz 1992 seng Dieren opgemaach an existéiert bis haut.
Gewerkschaften an den Krisejoren
Mee duerch Kris an der Stolproduktioun an d'Erhéijung vun den Präisser vum Äerduelech ass Ofhängegkeet zu Lëtzebuerg vun der Stolindustrie däitlech ginn. Méi schnell wei aner Länner huet Lëtzebuerg op Stolkris reagéiert. Produktiounscapacitéite goufen em 15% erofgeschrauft an d'Zuel vun de Beschäftegte reduzéiert, dovu goufen 30% virzäiteg pensionéiert. Doropshin hate Gewerkschaften a villen europäesche Länner mat de Follge wéi Aarbechtslosegkeet an Inflatioun ze kämpfen. An dëser schwiereger Situatioun hate se wéineg Erfolleg an hunn d'Vertraue vu ville Leit verluer. Zu Lëtzebuerg war Situatioun awer anescht. Automatesch Upassung vun de Léin un d'Verbraucherpräisser déi am Joer 1921 fir Staatsbeamten agefouert gouf, goufen am Joer 1975 verallgemengert. Ausserdeem gouf den Dialog tëscht der Regierung, de Gewerkschaften an dem Patronat wärend der Stolkris intensivéiert. Wärend an eisen Nopeschlänner vun de Gewerkschaften dacks d'Aktioun privilegéiert gouf, war et zu Lëtzebuerg éischter d'Negociatioun déi Virrang hat. Déi genannt gesellschaftspolitesch an ekonomesch Verännerungen hu sech awer och an der Organisatioun vun den Gewerkschaften erëmgespigelt. Am Joer 1979 hun sech déi lénks Gewerkschaften zum Onofhängegen Gewerkschaftsbond Lëtzebuerg (OGBL) zesummen geschloss. Nieft dem LCGB an der CGFP war den OGBL déi gréisst Gewerkschaft. An de follgende Joren hunn d'Gewerkschafte probéiert sech der "Tertiarisation" vun der lëtzebuerger Gesellschaft unzepassen.
Mee déi beschäftegt aus dem Déngschtleeschtungssecteur waren an der Reegel net sou einfach fir Gewerkschaft ze motivéieren. Bedierfnis sech no ënnen ofzegrenzen war ofmools méi staark wéi den Wonsch enger Gewerkschaft unzegehéieren. Iwwerdeems goung Zuel vun de Beschäftegten an der Industrie zeréck an d'Persoun vum Aktivist dee säi ganzt Liewen an den Déngscht vun der Gewerkschaft gestallt huet gouf ëmmer méi rar. D'Gewerkschaften haten ëmmer méi Problemer sech an der neier Konsumgesellschaft, wéi och den neie Medien erëm ze fannen. D'Zuel vun den Demonstratiounen huet ofgeholl, an déi traditionell Datumer wéi den 1. Mee hu sech verännert. Aus ëffentleche Manifestatiounen goufe Fester déi fir jiddereen op waren. ,, ,
Sozial Beweegunge vun den 1990er Jore bis haut
Wat 1990 er Joren ubelaangt muss een bemierken, datt mam Enn vum Ost-West Konflikt de Fridden net méi direkt bedroot war. Op Studentenbeweegung, Ëmweltbeweegung a Fraebeweegung si keng nei Beweegungen entstanen. Déi sougenannt nei Beweegunge goufe consolidéiert an et hu sech aner Organisatiounen doraus gebilt, déi am Laf vun der Zäit eng gewësse Proximitéit zur Regierung entwéckelt hunn. Zu Lëtzebuerg waren dat zum Beispill den CID-femmes oder de Mouvement écologique. Wärend sech sozial Beweegungen an der Vergaangenheet éischter mat lénkse Parteien identifizéiert hunn, sinn an den 90er Jore Beweegungen entstanen déi sech mam rietsradikalen a fundamentalistesche Milieu identifizéiert hunn. Wärend se verschidde Charakteristike vun de soziale Beweegungen bäibehalen hunn, waren nei Kommunikationsmethoden wéi den Internet fir si vun grousser Wichtegkeet. Wärend sozial Beweegungen no baussen oppe waren, hunn se probéiert sech no baussen ofzegrenzen. Doropshi si sozial an eethesch Konflikter entstanen déi a Jugoslawien souguer zum Biergerkrich gefouert hunn. Um europäesche Plang hu sech mat der Grënnung vun der Europäescher Union, an der Schafung vun enger gemeinsamer Kulturpolitik a Sozialpolitik och nei Organisatiounen an Interesseveräiner gebilt.
Wat en Ausbléck an eis no Zukunft ubelaangt sou musse sech déi verschidden Organisatioune wéi och Gewerkschaften eens ginn, mat wéi enge Moyene se deenen neien Entwécklungen am Déngschtleeschtungssecteur entgéint wierken. D'Aarbechtskraaft gëtt ëmmer méi hat Maschinnen ersat an den onqualifizéierten Aarbechter steet virun enger onsécherer Zukunft. Gewerkschaften a sozial Beweegunge mussen also am Zäitalter vun der Globaliséierung a Robotiséierung nei Strategien entwéckele fir d'Gesellschaft sou gutt wéi méiglech z'ënnerstëtzen.
Juristesch Perséinlechkeet
Juristesch Perséinlechkeet (oder Rechtsperséinlechkeet) ass e Begrëff aus dem Droit dee sech op d'Fäegkeet bezitt, fir kënne Besëtzer vu Rechter a Flichten ze sinn. Et ass aus positivistescher Siicht eng juristesch Fiktioun, déi den natierleche Persounen (Mënschen) a juristesche Persounen (déi meescht Gesellschaften, ASBLen, Staat, Gemengen, asw.) zougeschriwwe gëtt.
Natierlech a juristesch Persounen hunn eng Rei Gemeinsamkeeten: Gebuert an Doud (z. B. Grënnungsdatum an Opléisung vun enger Entreprise), eegen Identitéit (Numm an Adress) grad ewéi Rechter a Flichten (haaptsächlech d'Recht fir Kontrakter ofzeschléissen an d'Flicht fir Steieren ze bezuelen).
De Begrëff vun der juristescher Perséinlechkeet huet sech am Laf vun der Geschicht verännert. Déi gréisst Verännerunge waren d'Verallgemengerung vun der voller Rechtsperséinlechkeet op all d'Mënschen (absënns d'Enn vun der Sklaverei an dem zivillen Doud) an d'Schafe vu spezifeschen, gesetzlech unerkannte Gruppéierungen (haaptsächlech: Gesellschaftsformen).
Ufank
D'Rechtsperséinlechkeet fänkt fir eng natierlech Persoun mat der Gebuert un.
Eng moralesch Persoune kritt d'juristesch Perséinlechkeet dee Moment wou:
Enn
Fir eng natierlech Persoun hält d'Rechtsperséinlechkeet mam Doud oder der Absence op.
Bei de juristesche Persounen ass et:
Tour du Haut-Var 2012
Déi '''44. Editioun vum Tour du Haut-Var''' gouf den 18. an 19. Februar 2012 gefuer a stoung um Kalenner vum UCI Europe Tour 2012 an der Kategorie 2.1.
Pale Rider
Pale Rider ass en US-amerikanesche Film vum Clint Eastwood aus dem Joer 1985.
Ëm wat geet et am Film?
An engem klengen Dall a Kalifornien sicht e Grupp Männer no Gold. De Minnebesëtzer Coy LaHood well si aus dem Dall verdreiwen. An hirer Nout kréie si Hëllef vun engem onbekannte schwaarz gekleete Reider…
Soss
De Film hat e Budget vun ongeféier 6.900.000 US-Dollar. Eleng an den USA hat en eng Recette vun 41.400.000 US-Dollar.
Fahrenheit (Moundkrater)
De Fahrenheit ass e klengen Aschlagkrater am südëstleche Beräich vum Mare Crisium. D'Mounduewerfläch a senger Ëmgéigend ass zimmlech fräi vun Aschlagspueren. Ëstlech dovu si kleng Koppe vun den Dorsa Harker an op der anerer Säit läit de Promontorium Agarum um Rand vum Moundmier. Ongeféier 15 Kilometer südëstlech ass d'Landeplaz vun der sowjetescher Moundsond Luna 24.
De Krater Fahrenheit war als Picard X bekannt, bis d'International Astronomesch Unioun (IAU) him am Joer 1976 eng eege Bezeechnung ginn huet.
Räissnol
Eng Räissnol ass eng metalle Pick mat stolen oder Haartmetallspëtz, déi gebraucht gëtt, fir bei Uräissaarbechten Formen a Materialer ze krazen.
D'Spëtz huet normalerweis e Schlëffwénkel tëscht 10 a 15 Grad. Ugerass gëtt op enger Uräissplack.
Ettelbrécker Bibliothéik
D'Ettelbrécker Bibliothéik ass eng kommunal a regional Bibliothéik, déi am Joer 2005 gegrënnt gouf an op Nummer 9 vun der Place de la Libération am Zentrum vun Ettelbréck läit. D'Bibliothéik ass zanter Abrëll 2009 op.
Zu Ettelbréck gëtt et eng weider Bibliothéik vum Veräin "Associação de Pais de Ettelbruck" mat enger grousser Auswiel u lusophoner Literatur.
Schëld B, 1
D'Schëld B, 1 ass e Virfaartsschëld aus dem Lëtzebuerger Code de la route, dat ugëtt, datt een deene Chaufferen, déi vu riets a lénks kommen, d'Virfaart iwwerloosse muss.
Dimensioune vum Schëld
An den Uertschaften muss d'Säitelängt vum Schëld op d'mannst 600 mm laang sinn, baussent den Uertschaften op d'mannst 900 mm an op den Autobunnen op d'mannst 1.250 mm.
Brandenburg
Mat Brandenburg ka gemengt sinn:
Am Allgemengen
Zu Lëtzebuerg
An Däitschland
An Tschechien
A Russland
An den USA
Streckeisen
E Streckeisen ass en Haushaltapparat mat Hëllef vun deem, duerch Hëtzt an Drock a geleeëntlech Waasserdamp, d'Streck gemaach gëtt d. h. Gezei a Form bruecht get, andeems Falen a verkniwwelt Plaze glat gemaach ginn.
Dacks gëtt als Support beim Strecken e Streckbriet benotzt.
Fréier ware Streckeisen aus Goss, a goufe mat Stéckelcher Holzkuel, déi bannendra gegloust hunn, gehëtzt. Haut gi se mat Stroum waarm gemaach, d'Temperatur kann agestallt ginn, an et gëtt an der Reegel agebauten Düsen, fir Waasserdamp aus engem agebaute Reservoir ze versprutzen a sou d'Streck z'erliichteren.
Route de France féminine
D'Route de France féminine ass eng Etappecourse fir Dammen déi zanter 2006 a Frankräich gefuer gëtt an um Kalenner vun der UCI an der Kategorie 2.1. steet.
Classic Brugge-De Panne 2021
Déi 45. Editioun vun der Classic Brugge-De Panne (offiziell:Oxyclean Classic Brugge-De Panne a virdrun Driedaagse Brugge-De Panne gouf de 24. Mäerz 2021 gefuer. Se stoung um Kalenner vun der UCI World Tour 2021 a gouf tëscht Bruges a La Panne gefuer.
Se gouf vum Ir Sam Bennett gewonnen.
Boulevard de la Foire
De Boulevard de la Foire ass eng Strooss um Belair an haaptsächlech an der Uewerstad vun der Stad Lëtzebuerg. Se verleeft vun der Stäreplaz a Richtung Nordoste bis bei de Rond-Point Robert-Schuman op der Héicht vum Direktiounsgebai vun der Bauverwaltung.
D'Strooss krut hiren Numm vun der Schueberfouer, der grousser Kiermes, déi Enn August / Ufank September um Glacis gefeiert gëtt.
Ënner der däitscher Besatzung (1940 - 1944) housch d'Strooss „Marktplatzring”.
Gebaier
Laanscht de Boulevard leien ë. a. dës Gebaier:
Grexit
De Begrëff Grexit ass e Portmanteau-Wuert aus dem Engleschen "Greece" resp. "Greek", an "exit", a bezeechent den Austrëtt vu Griicheland aus der Eurozon.
E gouf 2010 vum Ebrahim Rahbari, engem Direkter bei der Citigroup erfonnt,, a gëtt zënterhir weltwäit an de Medien an an der Politik gebraucht, fir d'Méiglechkeet vu sou engem Austrëtt, an d'méiglech Vir- an Nodeeler dovun, ze diskutéieren.
Accessoirement gëtt och vu Grexident geschwat, fir en ongewollten Austrëtt ze benennen (vu "Grexit accident").
Hannergrond ass d'Griichesch Staatsscholdekris, déi zënter 2009 net méi an de Grëff ze kréien ass, an eng méiglech Staatsfaillite, déi doraus entstoe kéint (Stand: 2015-07-08), an domat d'Fro, wéi d'Economie vum Land nees kompetitiv gemaach kéint ginn, woubäi den Austrëtt aus dem Euro déi eenzeg Méiglechkeet wier, fir d'Währung ofzewäerten.
Medienhype
E Medienhype oder Hype ass eng dacks kuerzlieweg Noriicht oder iwwerflächlech Begeeschterung, déi iwwer d'Massemedie verbreet an opgebauscht gëtt. En Hype ka geziilt lancéiert gi fir Reklamm fir bestëmmt Iddien, Persounen oder Produkter ze maachen.
Komoud
Eng Komoud (oder Kamoud) ass en niddregt Miwwelstéck mat breeden Tiräng.